લાહોરમાં રાવી નદીના કિનારે પહોંચ્યા. એક બોટ કિનારા પર બાંધેલી પડી હતી. સુખદેવરાજ તે બોટ ક્લબનો મંત્રી હતો. એટલે નૌકા ચલાવનાર મોહમ્મદીએ બોટ આપી. ત્રણેની સાઇકલ ક્લબના ચોગાનમાં રાખી અને નૌકામાં બેઠા. એક ભારેખમ થેલો, નીચે મોટાં પંજાબી તરબૂચ, તેની ઉપર સંતરાનો ઢગલો અને છેક તળિયે, જરીકેય હલે નહીં તેવા બોમ્બ!! ભગવતીચરણે હલેસાં લઈને નૌકા ચલાવી. પછી સુખદેવ રાજે હલેસાં હાથમાં લીધાં. સ્વાતંત્ર્ય-સંઘર્ષની આ નૌકાના તે છેલ્લી વારના મુસાફરો!